**KONFERENCIAFELHÍVÁS**

A Magyar Táncművészeti Egyetem Művészetelméleti Tanszéke; Pedagógia és Pszichológia Tanszéke; Vályi Rózsi Könyvtár, Levéltár és Tánctudományi Kutatóközpontja

**MŰFAJOK, MÓDSZEREK, MESTEREK A TÁNCMŰVÉSZETBEN**

címmel

**2023. november 3–4-én** (péntek-szombat) megrendezi a

**IX. Nemzetközi Tánctudományi Konferenciát.**

Helyszín: Magyar Táncművészeti Egyetem, Budapest, XIV. Columbus u. 87–89., [www.mte.eu](http://www.mte.eu)

**A konferencia témakörei** a Tudományos Programbizottság (a továbbiakban Programbizottság) javaslata szerint: a táncművészet esztétikai, történeti, pedagógiai területeiről érkező kutatások eredményei, akár elméleti, akár módszertani, illetve gyakorlati megközelítésben.

**Részvétel**

Regisztrációs díj nincs. A konferencián az étkezés a kávészünetek kivételével önköltséges. A konferencia munkanyelve magyar és angol. Magyar előadók angol nyelvű előadásait is várjuk, valamint a konferencián számítunk az alap- és mesterszakos egyetemi hallgatók részvételére is.

**Részvételi formák**

A konferencián (1) plenáris előadásokra; (2) tematikus szekció-előadásokra és jó gyakorlat-beszámolókra (20 perc); (3) tematikus panelelőadásokra (1,5-2 óra); valamint (4) gyakorlati, interaktív formában prezentált kutatásra, workshopokra (45-60 perc) kerül sor.

A plenáris előadókat a Programbizottság kéri fel.

A szekciókat a Programbizottság a jelentkezés lezárása után, azok ismeretében állítja össze. A panelelőadás legalább három előadó (közte a panel vezetője), valamint legalább egy opponens egymással szorosan összefüggő témakörben összeállított programját jelenti. A panel résztvevője emellett szekció-előadással is jelentkezhet.

**Absztrakt**

Az előadás, workshop, illetve a panel rövid tartalmi összefoglalója magyar és angol nyelven. Tartalmazza (1) a címet, (2) az előadó(k), illetve a közreműködők nevét, (3) 3-5 kulcsszót, és (4) bekezdésekre tagolva a téma főbb tartalmi egységeit, úgymint: a téma rövid leírása, annak újszerűsége, a kutatás módszerei, fontosabb eredményei, illetve azok értékelése. Terjedelem: szóközökkel együtt minimum 1000, maximum 1500 n (nyelvenként). Az absztrakt hivatkozásokat és szakirodalmi forrásjegyzéket ne tartalmazzon.

**Absztraktkötet**

A beküldött absztraktokból magyar-angol kétnyelvű önálló kötet készül, amelyet a résztvevők a konferencia megnyitásakor kapnak kézhez. A kötetbe absztraktonként legfeljebb 1500 n terjedelmű szöveg kerül be.

A **jelentkezési lapot**, valamint a magyar és angol nyelvű **absztraktot** elektronikus úton Ledniczky Bea tudományos titkárhoz kérjük beküldeni: **ledniczky.bea@mte.eu**. Paneljavaslat esetén a jelentkezési lapot csak a panel vezetőjének kell kitöltenie, megnevezve a további közreműködőket.

**Jelentkezési határidő meghosszabbítva: 2023. június 22.**

**A jelentkezések elfogadása**

A beküldött jelentkezések elfogadásáról, illetve szekcióba sorolásáról a Programbizottság 2023. október 15-ig értesíti a jelentkezőket.

**Konferenciakötet**

Az elhangzott előadásokból konferenciakötetet készül. A kéziratok leadási határideje: 2023. december 31. A formai követelményekről az előadókat a jelentkezések elfogadásával egyidejűleg tájékoztatjuk.

**A konferencia Tudományos Programbizottságának** feladatait az egyetem Tudományos Tanácsa látja el. A Programbizottság elnöke: *Fügedi János* PhD egyetemi tanár; társelnöke: *Németh András* DSc professzor emeritus; alelnökei: *Lanszki Anita* PhD egyetemi docens és *Lőrinc Katalin* DLA egyetemi tanár; titkára: *Ledniczky Bea* tudományos titkár; tagjai: *Bolvári-Takács Gábor* PhD egyetemi tanár; *Fodorné Molnár Márta* PhD egyetemi tanár; *Konkolyné Kovács Ilona* PhD egyetemi tanár, *Macher Szilárd* DLA egyetemi tanár; *Nagy Péter Miklós* PhD egyetemi docens; *Ónodi Béla* DLA egyetemi tanár; *Sándor Ildikó* PhD egyetemi docens; *Sirató Ildikó* PhD egyetemi docens.

**A konferencia Szervező Bizottságának** vezetője: *Papp-Danka Adrienn* PhD egyetemi docens; *Ledniczky Bea* tudományos titkár; tagjai: *Konkolyné Kovács Ilona* PhD egyetemi tanár; *Lanszki Anita* PhD egyetemi docens; *Lőrinc* *Katalin* DLA egyetemi tanár; *Major Rita* főiskolai tanár.

Budapest, 2023. március 10.

Tudományos Programbizottság